
1. Ciele  výchovy a vzdelávania
Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti.

Ciele Školského vzdelávacieho programu :
Východiskom je jedinečnosť dieťaťa, aktívne učenie a začleňovanie do skupiny a kolektívu
· utvárať prosociálne cítenie a správanie, 
· rozvíjať túžbu pohybovať sa, 
· uvedomovať si vlastnú identitu, 
· správať sa empaticky, vyjadrovať a komunikovať svoje myšlienky a názory, 
· hľadať a objavovať súvislosti medzi jednotlivými informáciami, 
· prejavovať zvedavosť a spontánny záujem o spoznávanie nového.
· rozvíjať u detí návyky súvisiace s podporou a ochranou zdravia a zdravím životným štýlom,

· rozvíjať u detí environmentálne cítenie,

· upevňovať úctu k ľudovým tradíciám a  rozvíjať národné povedomie,   

· pripraviť deti na vstup do ZŠ , celostne rozvíjať osobnosť detí,
· posilňovať samostatnosť, zdravé sebavedomie, schopnosť rozhodovania a podporovať jedinečnosť detí.
2. Stupeň vzdelania
Základná škola s materskou školou Poráč patrí do sústavy škôl a zabezpečuje predprimárne vzdelávanie.
Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. 

Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. 

Dokladom o získanom stupni vzdelania je Osvedčenie o absolvovaní predprimárneho vzdelávania.

Dieťa je po absolvovaní materskej školy pripravené na vstup do základnej školy a na ďalší aktívny život v spoločnosti. Vzdelávanie v materskej škole smeruje k osvojeniu všeobecného vzdelania a poskytuje základné predpoklady pre všeobecné vzdelávanie na nasledujúcich stupňoch vzdelávania. Dieťa, ktoré absolvuje materskú školu, disponuje štandardnými charakteristikami školskej spôsobilosti konkretizovanými vo vzdelávacích štandardoch. 

Dieťa po absolvovaní vzdelávania v materskej škole má vytvorený pozitívny vzťah k svojmu zdraviu a k zdraviu iných, má rozvinuté pozitívne morálne a vôľové vlastnosti, je samostatné, vytrvalé, má pozitívny vzťah k pracovným činnostiam a k životnému prostrediu, uvedomuje si seba a rešpektuje iných, dokáže primerane veku hodnotiť seba a iných. Pozná a má úctu k tradíciám, zrozumiteľne rozpráva a správne používa jazykové výrazy.

Absolvent predprimárneho vzdelávania je pripravený na vstup do primárneho vzdelávania v základnej škole a na ďalší aktívny život v spoločnosti.

3.Vlastné zameranie školy

Z filozofie Národného programu výchovy a vzdelávania v SR Milénium vyplýva, že si deti musia zo škôl odniesť trvalejšie hodnoty ako sú vedomosti, a to sú postoje, záujmy, motivácia, hodnotový systém, rozvinuté kompetencie. Na realizáciu zmien v procese výchovy a vzdelávania požaduje predovšetkým využitie motivácie k učeniu, prehĺbenie emocionalizácie, uplatnenie  autoregulácie, socializácie, kognitivizácie a kreativizácie človeka.

Materská škola je zameraná na podporu zdravia a zdravého životného štýlu a environmentálnu výchovu, ktoré môžeme pokladať za základ a východisko pre budúce vzdelávanie. Cieľavedomou systematickou výchovou vedieme deti k ohľaduplnosti k životnému prostrediu, k svojmu okoliu, k živým tvorom a k sebe samému. Poskytujeme možnosť získavať vedomosti a schopnosti potrebné pre ochranu životného prostredia, vzbudzujeme záujem o prírodu, jej poznávanie a ochranu, potrebu starať sa o všetko živé a neživé v prospech planéty. Ciele sú zamerané na oboznamovanie sa s podstatou ekologických zákonitostí, rozvíjanie estetického cítenia a formovanie humánneho a morálneho vzťahu  k tvorbe životného prostredia . Podpora  zdravia a zdravého životného štýlu sa sústreďuje najmä na utváranie pozitívnych postojov k svojmu organizmu, k svojmu zdraviu i k zdraviu iných a zachovaniu zdravia v bežných i krízových situáciách. Prostredníctvom  školských projektov Evička a deti  a  Adamko-hravo- zdravo, dieťa učíme vnímať svoj stav zdravia i choroby a vyjadriť dospelému pocity z vlastného ochorenia ako aj na elementárnej úrovni pomôcť druhým pri úraze alebo ochorení. Ďalšou obsahovou náplňou je utvárať a rozvíjať návyky správnej hygieny, zdravého životného štýlu, uskutočňovanie pravidelných pohybových aktivít vrátane pohybu vonku a v prírode. Našou  snahou je pripraviť dieťa na život v prostredí, kde  sa nachádza. Nezastupiteľnou súčasťou je budovanie adekvátnych reakcií detí na situácie ohrozujúce zdravie ako aj upozornenie na možné riziká. 
Zámerom výchovného pôsobenia, filozofiou našej školy a podávaných projektov je vytvoriť materskú školu otvorenú verejnosti s úzkou spoluprácou rodičov a inštitúcií, ktoré sa podieľajú na výchove a vzdelávaní. Chceme umožniť deťom prežiť aktívne a šťastné detstvo tým, že im vytvoríme príjemné a priateľské prostredie, kde sa budú cítiť dobre, kde budú priateľské vzťahy, pochopenie a láska.

Prostredníctvom regionálnej výchovy, je našim cieľom odovzdať deťom múdrosti našich predkov a prebúdzať v nich národnú hrdosť.
Tvorivo-humanistický prístup orientovaný na rozvoj osobnosti dieťaťa je charakterizovaný rešpektovaním jedinečnosti osobnosti dieťaťa, požiadavkou na sebautváranie osobnosti, prežívania v procese výučby, komplexnosti rozvoja osobnosti, priority schopností a postojov.
4. Dĺžka dochádzky a formy výchovy a vzdelávania

Materská škola s celodennou výchovou a vzdelávaním poskytuje deťom predprimárne vzdelávanie v čase od 7:00 do 16:00 hodiny na základe potrieb a požiadaviek zákonných zástupcov, vedenia školy a zriaďovateľa.
Dĺžka štúdia je niekoľkoročná, podľa požiadaviek zákonných zástupcov dieťaťa a kapacitných podmienok školy.
5.Učebné osnovy

Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách (§ 9 ods. 6 zákona č. 245/2008  Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov).
https://www.minedu.sk/svp-pre-materske-skoly
Východiská plánovania výchovno- vzdelávacej činnosti 

 Plánovanie výchovno-vzdelávacej činnosti vychádza z vlastných cieľov, poslania a zamerania MŠ, z analýzy výchovno-vzdelávacej činnosti za predchádzajúce obdobie, projektov prebiehajúcich v MŠ a z rozhodnutia pedagogickej rady.

Spôsob plánovania
Na úrovni materskej školy vychádza plánovanie zo ŠVP a jeho výkonových štandardov.

Na úrovni triedy je plánovanie rozpracované na jeden týždeň.
Učiteľka v rámci výchovno-vzdelávacej činnosti v cielených vzdelávacích aktivitách vzájomne kombinuje a prelína vzdelávacie oblasti, zohľadňuje vývinové osobitosti detí, ich proces učenia sa, rešpektuje variabilitu detí a socio-kultúrne prostredie, z ktorého deti pochádzajú.

Pri plánovaní učiteľka vychádza z dôkladného poznania vzdelávacích štandardov a výkonových úrovní detí a dokáže si voliť vhodné metódy, stratégie, formy a prostriedky pre svoju výchovno-vzdelávaciu činnosť.

Výber vzdelávacích štandardov zo vzdelávacích oblastí v ŠVP aktivít a činností je v kompetencii učiteľky.
Špecifiká plánovania
Do plánovania sa premieta profilácia MŠ ako aj realizácia projektov a súťaží, do ktorých je MŠ zapojená.

Plánovanie prebieha v heterogénnej triede.
Plánovanie prebieha v časovom úseku jedného týždňa v spolupráci a po dohode oboch učiteliek.

V MŠ plánujeme tematicky. Pri plánovaní vychádzajú učiteľky z ročných období a s nimi súvisiacich mesačných tém a týždenných podtém, ktoré si učiteľky vytvoril spoločne. Nie sú však striktne dané a nemenné.

Výber a časová ohraničenosť tém a podtém závisí od učiteliek a záujmu detí.

Rozdelenie vzdelávacích štandardov na výkonové úrovne je v kompetencii učiteliek a závisí od konkrétnej vedomostnej úrovne detí danej triedy.
Výber výkonových štandardov viažucich sa ku každodenným aktivitám a činnostiam

v MŠ, ktoré sa nemusia (ale môžu) osobitne plánovať v riadených aktivitách:

· aktívne a spontánne nadväzuje rečový kontakt s inými osobami–deťmi i dospelými,

· reaguje na neverbálne signály (gestá, mimiku), udržuje očný kontakt, hlasnosť

· prejavu prispôsobuje situácii, používanie jazyka prispôsobuje sociálnym situáciám a vzťahom,

· pozná a dodržuje základné pravidlá vedenia dialógu,

· oslovuje menom rovesníkov v triede,

· pozná mená učiteliek v triede,

· predstaví sa deťom i dospelým,

· nadviaže adekvátny sociálny kontakt (verbálny i neverbálny) s inými osobami –deťmi i dospelými,

· volí vhodný pozdrav vzhľadom na aktuálnu situáciu,

· odzdraví primerane situácii akceptujúc osobu, s ktorou sa zdraví,
· používa pozdrav, prosbu, poďakovanie, ospravedlnenie vzhľadom na aktuálnu

· situáciu,

· rešpektuje dohodnuté pravidlá spoločensky prijateľného správania,

· správa sa ohľaduplne k deťom i dospelým,

· spolupracuje v skupinovej činnosti na základe osobných predpokladov,

· sústredí sa na činnosť na základe zapojenia vôľových vlastností,

· dokončuje individuálnu alebo skupinovú činnosť,

· reaguje spoločensky prijateľným spôsobom na aktuálne prejavy emócií –

· pozitívne i negatívne,

· správa sa priateľsky k deťom i dospelým,

· požiada o pomoc, keď si to situácia vyžaduje,

· poďakuje za pomoc od druhých,

· poskytne iným pomoc,

· obdarí druhých,

· podelí sa o veci,

· reaguje adekvátne na dobré skutky,

· presadzuje sa v hre alebo v činnosti spoločensky prijateľným spôsobom

· nenásilne rieši konflikt,

· odmieta nevhodné správanie,

· uvedomuje si na elementárnej úrovni dôsledky svojho správania,

· pozná na elementárnej úrovni svoje práva a splniteľné povinnosti,

· má osvojené základné hygienické návyky (použitie toalety a toaletného

· papiera, umývanie rúk po použití toalety, umývanie rúk pred jedlom a po

· zašpinení sa atď.),

· ovláda základné sebaobslužné činnosti,

· aktívne sa zúčastňuje na príprave stolovania (desiata, obed, olovrant),

· používa príbor a dodržiava čistotu pri stolovaní,

· udržiava poriadok vo svojom okolí.
6. Vyučovací jazyk

Vyučovacím jazykom, v ktorom sa realizuje predprimárne vzdelávanie v našej

materskej škole, je štátny jazyk na území Slovenskej republiky – slovenský jazyk.

7. Spôsob, podmienky ukončovania výchovy a vzdelávania a vydávanie

dokladu o získanom vzdelaní
Predprimárne vzdelávanie v materskej škole ukončuje dieťa spravidla v školskom roku v ktorom do 31. augusta dovŕšilo šiesty rok veku a dosiahlo školskú spôsobilosť, ak nedovŕšilo šiesty rok veku, ale na základe vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku – predčasné zaškolenie dieťaťa na žiadosť rodičov.

V závere predprimárneho vzdelávania dieťa získava Osvedčenie o absolvovaní predprimárneho vzdelávania ako doklad o získanom stupni vzdelania, ktoré vydáva Základná škola s materskou školou Poráč  spravidla koncom kalendárneho mesiaca jún príslušného školského roka počas slávnostnej  rozlúčky s predškolákmi. Rozlúčka je spojená s programom a slávnostným odovzdávaním osvedčenia a spoločným posedením za prítomnosti zákonných zástupcov detí MŠ.
Deťom, o ktorých materská škola vie, že budú mať odložené plnenie povinnej školskej dochádzky a budú navštevovať materskú školu aj v nasledujúcom školskom roku, sa Osvedčenie o absolvovaní predprimárneho vzdelávania nevydáva.
8. Personálne zabezpečenie 
Výchovno-vzdelávaciu činnosť v materskej škole vykonávajú dve kvalifikované učiteľky (vrátane zástupcu riaditeľa) predprimárneho vzdelávania, ktorí spĺňajú podmienky odbornej a pedagogickej spôsobilosti v súlade s platnou legislatívou.

V každodennej pedagogickej práci preukazujú odborné a pedagogickopsychologické spôsobilosti, sú schopné profesijného a osobnostného rozvoja, ako súčasť kolektívu sú schopné vzájomnej efektívnej a ľudsky podporujúcej komunikácie a spolupráce.

Vedúci pedagogický zamestnanec:
· vytvára predpoklady pre fungujúce, motivované spolupracujúce spoločenstvo v škole s náročnou profesionálnou klímou a podporujúcim prostredím,

· stará sa o svoj odborný a osobnostný rast, ako aj odborný a osobnostný rast všetkých členov kolektívu a vytvára preň podmienky.
9. Materiálno - technické a priestorové podmienky
Materská škola spolu so základnou školou s ročníkmi 1 – 4 tvoria jeden právny subjekt, a to Základnú školu s materskou školou, Poráč 125.  

Materská škola je   jednotriedna. Je to účelové zariadenie, ktoré spĺňa hygienické požiadavky.
Priestory MŠ tvoria šatňa, chodba,  trieda, pohybová miestnosť, spálňa, kancelárske priestory, sociálne zariadenie. K dispozícii je aj telocvičňa ZŠ a školské ihrisko. Vstupný vestibul a jedáleň s príslušenstvom je spoločným priestorom materskej a základnej školy.  Trieda je vybavená vhodným detským účelovým nábytkom prispôsobeným bezpečnostným požiadavkám detí.   V triede je dostupná aj digitálna technika.
Hračky (didaktické hry, logické hry, učebné pomôcky, detská a odborná literatúra)sú primerané veku detí,  spĺňajú hygienické, bezpečnostné a estetické normy. Usporiadanie triedy umožňuje: 
· deťom komunikáciu pri spoločných činnostiach v hrových skupinách,

· voľný styk s najbližším okolím,

· prístup k hračkám a pomôckam,

· plánovať a vytvárať hrové prostredie podľa vlastného zámeru,

· poznať vlastné pracovné tempo a umožniť mu uvedomiť si vlastné

· možnosti,

· ponechať vlastný výtvor v prostredí,

· tvoriť podľa vlastných predstáv na základe samostatného rozhodovania

· sa pri výbere činností,

· bezpečnosť, hygienickosť, estetickosť a funkčnosť,

· dodržiavať vopred stanovené pravidlá deťmi a učiteľmi pri ukladaní hračiek

a pri manipulácií s predmetmi, učebnými pomôckami.
Spálňa je vybavená vhodnými ležadlami a je samostatnou miestnosťou MŠ. V pohybovej miestnosti sa nachádza sortiment športového náradia a náčinia – lopty, stuhy, tyče, koše, lavičky, žinenka, lezecký chodník, šmykľavka, tunel... Sociálne zariadenie je v dostatočnom počte a je výškou prispôsobené deťom. Na školskom dvore sa nachádza školské ihrisko s umelým trávnikom a drevený altánok. Detské ihrisko tvorí trávnatá plocha s lavičkami šmykľavkou, preliezkou a hojdačkami.
10. Podmienky na zaistenie bezpečnosti a ochrany zdravia pri výchove

a vzdelávaní

ZŠ s MŠ podľa zákona č. 124/2006 sa stará o bezpečnosť a zdravie pri výchove a vzdelávaní. Poskytuje nasledovné služby:

· prihliada na základné fyziologické potreby detí,

· vytvára podmienky na zdravý vývin detí a na predchádzanie sociálno-patologických javov,

· zaisťuje bezpečnosť a ochranu zdravia detí,

· poskytuje nevyhnutné informácie na zaistenie bezpečnosti ochrany zdravia detí,

· vedie evidenciu registrovaných školských úrazov detí.

Problematika zaistenia bezpečnosti a ochrany zdravia pri výchove a vzdelávaní je

podrobne rozpracovaná v školskom a prevádzkovom poriadku Základnej školy s materskou školou.
11. Vnútorný systém kontroly a hodnotenia detí/zamestnancov

Vnútorný systém kontroly a hodnotenia detí a vnútorný systém hodnotenia zamestnancov školy je podrobne rozpracovaný v ročnom pláne vnútornej kontroly školy.
12. Požiadavky na kontinuálne vzdelávanie pedagogických zamestnancov
Problematika kontinuálneho vzdelávania pedagogických zamestnancov je podrobne

rozpracovaná v ročnom pláne kontinuálneho vzdelávania pedagogických

zamestnancov.
Platnosť, revidovanie ŠkVP pre predprimárne vzdelávanie v MŠ

